امریکا مودافعه ناظیری‌نین وظیفه‌سینی ایجرا ائدن پاتریک شاناهان باش قرارگاه رئیسی جوزف دانفورد و امریکا مودافعه ناظیرلیگی‌نین مصلحتچیسی دئوید نورگویست ایله نماینده‌لر مجلیسینده کئچیریلن ییغینجاغا قاتیلیب.
شاناهان ونزوئلا-یا حربی موداخیله سئچیم‌لریله باغلی اولا‌راق "گؤزلنیلمه‌ین وضعیت یاراناجاغی تقدیرده بیر سناریو اولماماسی اوچون دئتال‌لی پلان حاضیرلادیق" دئییب.
شاناهان ونزوئلا-دا چئوریلیش جهدیله علاقه‌دار سوالا جاوابن بیلدیریب کی، بو موضوع دا حکومت اولا‌راق بوتؤولوکده بیر سیاست اورتایا قویماق اوچون جهد گؤستریریک و بوتون سئچیم‌لر ماسادا‌دیر. آنجاق بیز مومکون اولدوغو قدر دیپلوماتیک و ایقتیصادی ساحه‌ده تضییق اولماسینا اوستونلوک وئرمه‌یه سعی گؤستریریک.
شاناهان ونزوئلا-داکی وضعیتی یاخین‌دان تعقیب ائتدیک‌لرینی و شرط‌لرین داوام‌لی دییشدیینی سؤزلرینه علاوه ائدیب.
امریکانین باش قرارگاه رئیسی جوزف دانفورد دا بو اؤلکه‌دکی وضعیتی یاخین‌دان ایزله‌دیک‌لرینی و بوتون سئچیم‌لرین ماسادا اولدوغونو سؤیله‌ییب.
